CELEX: 62008TN0017
Language: fi
Date: 2008-01-14 00:00:00
Title: Asia T-17/08 P: Valitus, jonka Marta Andreasen on tehnyt 14.1.2008 virkamiestuomioistuimen asiassa F-40/05, Andreasen v. komissio, 8.11.2007 antamasta tuomiosta

8.3.2008   
            
            
               FI
            
            
               Euroopan unionin virallinen lehti
            
            
               C 64/60
            
         Valitus, jonka Marta Andreasen on tehnyt 14.1.2008 virkamiestuomioistuimen asiassa F-40/05, Andreasen v. komissio, 8.11.2007 antamasta tuomiosta
   (Asia T-17/08 P)
   (2008/C 64/97)
   Oikeudenkäyntikieli: ranska
   Asianosaiset
   
      Valittaja: Marta Andreasen (Barcelona, Espanja) (edustaja: asianajaja B. Marthoz)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Virkamiestuomioistuimen asiassa F-40/05 8.11.2007 antama tuomio on kumottava ja ensimmäisen oikeusasteen tuomioistuimen on ratkaistava asia sekä hyväksyttävä valittajan ensimmäisessä oikeusasteessa esittämät vaatimukset mukaan lukien vahingonkorvausvaatimus
            
         
               —
            
            
               vastaaja on velvoitettava korvaamaan oikeudenkäyntikulut
            
         
               —
            
            
               Euroopan komissio on velvoitettava korvaamaan kaikki oikeudenkäyntikulut
            
         
               —
            
            
               toissijaisesti virkamiestuomioistuimen asiassa F-40/05 8.11.2007 antama tuomio on kumottava, asia on palautettava virkamiestuomioistuimeen ja oikeudenkäyntikuluista on päätettävä myöhemmin.
            
         Oikeudelliset perusteet ja pääasialliset perustelut
   Valittaja vaatii valituksessaan virkamiestuomioistuimen sen tuomion kumoamista, jolla hylättiin kanne, joka koskee yhtäältä sen 30.10.2004 tehdyn päätöksen kumoamista, jolla komissio määräsi kurinpitoseuraamuksena viraltapanon poistamatta oikeutta eläkkeeseen, ja toisaalta vahingonkorvausvaatimusta.
   Valittaja esittää valituksensa tueksi viisi valitusperustetta.
   Ensiksi valittaja väittää, että virkamiestuomioistuin rikkoi henkilöstösääntöjen liitteessä IX olevaa 10 artiklaa, koska se ei suorittanut ensimmäisessä oikeusasteessa riidanalaisen päätöksen laillisuusvalvontaa eikä valvonut suhteellisuusperiaatteen noudattamista soveltaessaan kyseistä säännöstä ottaen huomioon käsiteltävänä olevan asian olosuhteet sekä valittajaosapuolen erityisaseman, joka liittyy niiden tehtävien luonteeseen, joita valittaja hoiti.
   Toinen valitusperuste liittyy yhteisön toimien laillisuusperiaatteen, yhteisön toimien ajallisen soveltamisen periaatteen sekä oikeusvarmuuden periaatteen väitettyihin loukkaamisiin, koska virkamiestuomioistuin ei perustellut tuomiotaan nyt käsiteltävänä olevassa asiassa niiden sääntöjen, jotka sisältyvät sekä vanhaan että uuteen virkamiehiä koskevaan henkilöstösääntöihin, soveltamista koskevilta osin.
   Lisäksi valittaja moittii virkamiestuomioistuinta sille arvioitavaksi osoitettujen tosiseikkojen huomioon ottamisesta vääristyneellä tavalla.
   Valittaja vetoaa myös arviointivirheeseen sekä siihen, että virkamiestuomioistuin on rikkonut henkilöstösääntöjen 11, 12, 17 ja 21 artiklaa, koska se ei perustellut tuomiotaan sääntöjenmukaisesti, kun se hyväksyi sen, miten kyseisiä säännöksiä sovellettiin ensimmäisessä oikeusasteessa riidanalaisessa päätöksessä.
   Lopuksi valittaja väittää, että virkamiestuomioistuin on myös loukannut Euroopan ihmisoikeussopimuksen 6 artiklan 1 kappaleessa ja 13 artiklassa säädettyjä periaatteita sekä rikkonut Euroopan unionin perusoikeuskirjan 41 ja 47 artiklaa.